【戰況R1】李姿敏頭場拉頭馬 陪佢唔係父母而係嘉琦~
2024年05月15日 18:38
東網電視
更多新聞短片
頭場五班谷1200米，大熱門閘前落飛的「怪獸豪俠」，不過今次縮程衝落唔多，只得第5名。頭馬係上期好多馬跑梗頸四的布文「日新月著」，今場8檔好快攝到二疊前列位，彎位開始拉出外欄衝，壓下亞軍內欄竄上的轉巫廐初出馬「快馬加鞭」、以及季軍賀銘年冷門「鼓浪精綵」，跑到第24仗終於開齋，仲要係12倍冷門，不過今日馬主外遊冇到場，至於賀太李姿敏都有同引入此駒的蔣嘉琦姐妹影頭，但係父母就冇嚟拉頭馬噃，值得一提，李姿敏爸爸名下的「九尾狐」將於第8場上陣。
贏到第35W嘅賀賢，話「日新月著」現時正處作戰狀態，之前幾場有啲失運，隻馬過往有啲問題影響進度，好高興見到佢今日贏馬，以此駒過往曾經喺四班展現接近走勢，相信保持到現時狀態，當然有競爭力再贏多場。
第1場賽果：8-4-9-5
二重彩賽果：8-4(最後賠率133)